Robinho

Robson de Souza (født 25. januar 1984) kjent som Robinho er en brasiliansk fotballspiller som fra 16. oktober 2020 er klubbløs

Karriere 
Han startet som mange brasilianske fotballspillere som futsal-spiller. I en alder av 6 spilte han for Beira-Mar, som er et lokalt futsalakademi i Brasil. Der var han på lag med blant annet Marcelo. Laget hans tok pokalen med hjem i Robinhos debutsesong. I 1993 fikk mange se hva Robinho kunne gjøre ved å score 73 mål for Portuarios futsal-lag. Pelé fikk øye på den lille, kjappe brasilianeren, og tok han med til Santos FC Youth Academy.

Santos 
I 2002 klarte Robinho å komme inn på førstelaget til Santos FC. Samme år vant klubben Série A, og to år etter gjentok de bedriften. I 2004 ble moren hans kidnappet. Det gikk lang tid før hun ble løslatt, og resulterte i at Robinho valgte å flytte fra landet for å unngå lignende hendelser.

Real Madrid 
31. juli 2005 signerte han en femårskontrakt med Real Madrid, for 30 millioner dollar (193.000.000 NOK), og han ble lagkamerater med Ronaldo og Roberto Carlos. Ytterligere to av hans landsmenn fulgte Robinho til Real, Cicinho og Julio Baptista. Han debuterte for klubben 28. august i en 2-1-seier mot Cádiz, da han erstattet Thomas Gravesen i det 65. minutt. Robinho scoret åtte ganger i løpet av debutsesongen.

I sesongen 2006/2007 kom Jose Antonio Reyes, hvilket medførte at Robinho måtte slite benken i perioder. En personlig revansj var kampen mot Barcelona, El Clasico, hvor Robinho igjen var i startoppstillingen. Robinho ble utnevnt til banens beste i dette oppgjøret.

Robinho selv uttalte i 2008 at han ønsket å bli solgt, og sommeren 2008 verserte det rykter om at Robinho skulle selges, og han ble linket til Barcelona og til Manchester United i forbindelse med et bytte med Ronaldo, noe Robinho selv nektet å være med på. I august 2008 bekreftet så Chelsea at de hadde kommet med et formelt bud på 200 millioner kroner for Robinho.

Manchester City 
Den 1. september 2008 ble Robinho solgt til Manchester City for ca. 33 millioner euro.

AC Milan 
Den 31. august 2010 ble det klart at den Robinho hadde signert for den italienske klubben AC Milan i en overgang verdt 220 millioner kroner.

Landslagsspill 

I 2003 ble han kalt opp til det , og deltok i CONCACAF Gold Cup. I denne turneringen viste Robinho seg for første gang frem for hele verden. I 2006 ble han tatt med til Tyskland under VM, hvor han som regel ble byttet inn mot slutten av hver kamp. Mot Japan, derimot, startet han kampen og gjorde stor suksess. I det påfølgende Copa América imponerte han stort, og ble toppscorer med 6 mål. I tillegg til dette ble han kåret til Copa Américas beste spiller.

Robinho ble imidlertid nektet å spille for Brasil under OL i Beijing 2008, til hovedpersonens store skuffelse.

Meritter 

 FIFA Confederations Cup: 2005
 Copa América: 2007

Santos
 Seriemester: 2002, 2004

Real Madrid
 Vinner av La Liga: 2006/07 , 2007/08

Personlige
 Bola de Ouro (Gullballen i Brasil): 2004

Referanser

Eksterne lenker 
 
 
 
  Profile - Official Real Madrid website 
  Robinho Profile and Stats - Football Database
  Robinho official website - Official Robinho website

Brasilianske fotballspillere
Brasilianske futsalspillere
Spillere i Fotball-VM 2006
Spillere i Fotball-VM 2010
Spillere i FIFA Confederations Cup 2005
Spillere i FIFA Confederations Cup 2009
Spillere i Copa América 2007
Spillere i Copa América 2011
Spillere i Copa América 2015
Fotballspillere for Santos FC
Fotballspillere for Real Madrid CF
Fotballspillere for Manchester City FC
Fotballspillere for AC Milan
Fotballspillere for Guangzhou Evergrande FC
Fotballspillere for Clube Atlético Mineiro
Fotballspillere for Sivasspor
Fotballspillere for İstanbul BB
Personer fra regionen Metropolitana de São Paulo